Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 571

3. Szakmai gyakorlat A) Alkalmazott grafikus, képgrafikus Az alkalmazott grafikai ismeretek (reklám- és kereskedelmi grafika) területén a jelölt legyen képes: Árureklám: — plakát, poszter, katalógus, embléma, piktogram, arculatterv, — hanglemez, hang-, video- és CD kazetta borító, — naptár, telefon és hitelkártya tervezésére, kivitelezésére. Könyvtervezés, könyvillusztráció, kulturális kiadványok: — könyvcímlap, folyóirat címlap, — illusztrációs feladatok, — katalógus, prospektus, szórólap, — kulturális plakátok (film, koncert, színház, sport) tervezésére, kivitelezésére. Csomagolásgrafika: — az iparban és kereskedelemben forgalomban lévő legtipikusabb árucikkek (iparcikkek, élelmiszer, illatszer, italáru) csomagolásának tervezésére, kivitelezésére. A fotógrafikai alapismeretek részeként legyen képes: — reprodukciók készítésére, 2001/87. szám — nagyítások, laborálási eljárások elvégzésére. A sokszorosított grafika (képgrafika) területén legyen képes: — a különböző nyomtatási eljárások anyagainak, eszközeinek használatára, — a nyomtatás technológiai menetének alkalmazására. A magasnyomás területén legyen képes: — fametszet, — linómetszet készítésére. A mélynyomás területén legyen képes: — rézkarc, — aquatinta, — lágyalap, — repesztés, — hidegtű, — rézmetszet, — acélmetszet, — borzolás (mezzotinto) készítésére. A síknyomás területén legyen képes: — litográfiai technikák: = krétarajz, = tollrajz, = aszfaltkő (visszakaparásos technika), = átnyomás preparált papírról, = szerigráfiai technikák (szitanyomás), = mechanikus (manuális), = fotomechanikus, = a filmkészítés manuális, számítógépes eljárások elvégzésére, = nyomóforma készítésére. Legyen képes: — a munkaterületek (műhely, labor) kialakítására és annak működtetéséhez szükséges műszaki, vegyi, munkavédelmi ismeretek alkalmazására, — a legkülönbözőbb termékcsoportok, kiadványok tervezésének, formai kialakításának megfelelő képszerkesztési, tipográfiai, illusztrátori és nyomdai kivitelezéshez szükséges elméleti és szakmai ismeretek alkalmazására, felhasználására, — a különböző szakterületeken vállalt egyedi és komplex feladatok önálló megtervezésére, lebonyolítására, — az önálló művészi munkát megalapozó, a társművészeteket is magában foglaló, átfogó elméleti és szakmai ismeretek felhasználására a konkrét feladat művészi szintű megoldása során. B) Elektronikus grafikus, képszerkesztő A számítógép és videotechnika területén a jelölt ismerje: — a számítógép felépítését, be- és kimeneti perifériáit, speciális eszközeit, — az operációs rendszer feladatait, használatát. Ismerje és legyen képes: — szöveg- és kiadványszerkesztő, — festő és rajzoló, — adatbázis- és táblázatkezelő, — képfeldolgozó, — hangkezelő, — animáció készítő, — prezentációs programok használatára. Ismerje: — a segédprogramok szerepét, — a videofelvétel világítástechnikáját, — az elektronikus képrögzítés technikáját, — a videokamera működését és kezelését, — az elektronikus vágás technikáját, — a komputeranimáció technikáit (sík és ray tracing animáció), — a video és a számítógép használatát, — a folyamatos vagy egyes videokép digitalizálását és feldolgozását számítógéppel, — a videokártya használatát, — az animáció videofilmbe illesztését, — az élő és elektronikus kép kapcsolási lehetőségének használatát. Legyen képes: — interaktív és digitális video, — elektronikus trükkeljárások alkalmazására. A tervezés területén legyen képes: — a feladat értelmezésére, vázlatkészítésre, variációk tervezésére, — a művészi grafikai elemek tudatos alkalmazására, — a tipográfiai eszközök, törvényszerűségek használatára, — a rendelkezésre álló technikai eszközök lehetőségeinek kihasználására, — a vázlatok, tervek, a kész anyag esztétikus megjelenítésére, — a forgatókönyvírás, storyboard írás, rajzolás technikáinak alkalmazására. Kiadványszerkesztés területén ismerje és legyen képes: — névjegy, meghívó, plakát, alkalmi szórólap, sajtóhirdetés, kiadvány, — adott szöveg és képanyag alapján termékismertető, katalógus, könyv, könyvborító, — megadott szempontok alapján cég, termék, termékcsoport, szolgáltatás stb. számára embléma, logo, — ismert szempontok alapján termék, termékcsoport számára csomagolási anyagok, — megbeszélés alapján az adott cég kisarculatának (embléma, névjegyek, fax- és levélpapír, borítékok, kerek és hosszú bélyegzők, ajtó és fali feliratok, szóróanyagok), — adott szempontok alapján hivatalos nyomtatvány, bélyeg, telefon- és hitelkártya, óraszámlap, naptár tervezésére, kivitelezésére, levilágít(tat)ására, a nyomdai elkészíttetés szervezésére, lebonyolítására, — napi- és hetilap, folyóirat címlap, belső oldalpár tervezésére, tördelésére, — együttes, csoport, előadóművész koncert, előadásplakát, hang- és képhordozó anyagok borítóinak (hang- és 2001/87. szám CD kazetta, kis- és nagylemez, videofilm) tervezésére, kivitelezésére, annak levilágít(tat)ására, a nyomdai kivitelezés szervezésére, lebonyolítására. A video területén legyen képes: — kijelölt eseményről tudósítást, riportfilmet készíteni, — kijelölt cégről adott szempontok alapján referenciafilmet készíteni, — cégről vagy termékről adott szempontok alapján reklámfilmet készíteni, — adott szempontok alapján ismeretterjesztő vagy oktatófilmet készíteni. Az animáció területén legyen képes: — adott videofilmhez főcím animációt készíteni, — tudományos vagy oktatófilmhez, valamilyen folyamat vagy esemény animációval történő ábrázolására, — reklámfilmbe illeszthető animáció kivitelezésére, — önálló animációs film elkészítésére.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes